1. นโยบายและภาพรวมการประกอบธุรกิจ

บริษัท ไทยมิตซูวา จำกัด(มหาชน) ก่อตั้งขึ้นเมื่อวันที่ 4 พฤศจิกายน 2530 โดย“บริษัท มิตซูวา
อิเล็คทริค อินดัสตรี จำกัด” ในประเทศญี่ปุ่น ถือหุ้นในบริษัทฯ 59.25%
เชี่ยวชาญในด้านการผลิตและประกอบชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
วัตถุประสงค์และเป้าหมาย คือ ประกอบกิจการรับจ้างผลิตผลิตภัณฑ์จากพลาสติก
และผลิตผลิตภัณฑ์จากแมกนีเซียมสำหรับกล้องถ่ายรูป

ลูกค้าบริษัทฯเป็นผู้ผลิตสินค้าต้นแบบ หรือ Original Equipment Manufacturer (OEM)
ในกลุ่มอุตสาหกรรมผลิตรถยนต์และอุปกรณ์เครื่องใช้สำนักงาน เครื่องใช้ไฟฟ้าต่างๆและกล้องถ่ายรูป
ทั้งในประเทศและต่างประเทศ

ณ วันที่ 31 มีนาคม 2562 บริษัทฯมีทุนจดทะเบียน 199.5 ล้านบาท จดทะเบียนในตลาดหลักทรัพย์
เอ็มเอไอ (mai) ชื่อย่อว่า “ TMW” สำนักงานใหญ่ ตั้งอยู่ที่ 31 หมู่ 2 ถนนลาดหลุมแก้ว
ตำบลบ้านฉาง อำเภอเมือง จังหวัดปทุมธานี 12000 และโรงงานที่โคราช ที่ตั้งอยู่ที่ 159 หมู่ 6
ตำบลท่าอ่าง อำเภอโชคชัย จังหวัดนครราชสีมา 30190

ในปี 2562 บริษัทฯได้ตั้งเป้าหมายการบริหารคุณภาพไว้สองประการ คือ
ผลประเมินด้านคุณภาพจากลูกค้าต้องอยู่ในระดับเอ และ ผลการส่งมอบสินค้าทำได้ตามแผน
โดยการกำหนดนโยบายคุณภาพ ปี 2562 “ มุ่งมั่นยกระดับพัฒนา ผลิตสินค้าที่ดีมีคุณภาพ
ส่งมอบตรงต่อเวลา บริหารจัดการความเสี่ยง ตอบสนองความพึงพอใจของลูกค้า
ด้วยการปรับปรุงอย่างต่อเนื่อง”

บริษัทฯมีโรงงานผลิตชิ้นส่วนพลาสติก ที่ปทุมธานี จำนวน 9 โรง และ
มีโรงงานผลิตชิ้นส่วนพลาสติกจำนวน 1 โรง ที่นครราชสีมา
และโรงงานผลิตชิ้นส่วนแมกนีเซียมสำหรับกล้องถ่ายรูป จำนวน 1 โรง
อยู่ในละแวกข้างเคียงกับโรงงานพลาสติก นอกจากนี้
บริษัทฯมีโครงการสร้างโรงงงานผลิตภัณฑ์แมกนีเซียมจำนวนสองโรงอยู่ในพื่นที่เขตอุตสาหกรรมนวนคร
จังหวัดนครราชสีมา โดยเบื้องต้น มีมูลค่าโดยประมาณทั้งสิ้น 583 ล้านบาท ประกอบด้วยที่ดิน
อาคารโรงงานและเครื่องจักรอุปกรณ์ คาดว่าจะเสร็จในช่วงตุลาคมและพฤศจิกายน 2562
และสามารถรองรับกำลังผลิตต่อเนื่องมาจากโรงงานแมกนีเซียมที่โคราชในปัจจุบัน ดังเช่น
กระบวนการผลิตของ machining center
(บริษัทฯจัดทำรายงานสารสนเทศการได้มาซึ่งสินทรัพย์และเปิดเผยต่อตลาดหลักทรัพย์และผู้ถือหุ้นแล้วเมื่อวันที่
24 เมษายน 2562)

โครงสร้างการถือหุ้นของกลุ่มบริษัท ณ วันที่ 29 มีนาคม 2562

11.63%

45.85%

59.25%

สาขาโคราช มีโรงงาน 2 โรง ได้แก่

  1. โรงงานผลิตชิ้นส่วนพลาสติก

  2. โรงงานผลิตชิ้นส่วนแมกนีเซียมสำหรับกล้องถ่ายรูป

  ( ปัจจุบัน
  มีจำนวนอีกสองโรงงานสำหรับการผลิตชิ้นส่วนแมกนีเซียมซึ่งอยู่ในระหว่างการก่อสร้างในพื้นที่เขตประกอบการอุตสาหกรรมนวนคร
  เลขที่ 999/1 หมู่ 1 ถนนมิตรภาพ ตำบลนากลาง อำเภอสูงเนิน จังหวัดนครราชสีมา )

ความสัมพันธ์กับบริษัทแม่

บริษัท มิตซูวา อิเล็กทริค อินดัสตรี จำกัด เป็นบริษัทแม่ สถานที่ตั้งเลขที่ 7-720 คอนดะ ฮาบิกิโนะ
โอซาก้า ประเทศญี่ปุ่น ( เว็บไซต์http://www.mitsuwa-ec.co.jp ) ถือหุ้นบริษัทฯในสัดส่วน
59.25% บริษัทฯมีธุรกรรมทางการค้าเกี่ยวข้องกันกับบริษัทแม่ ซึ่งในระหว่างปี 2561
บริษัทฯขายสินค้า 141.1 ล้านบาท คิดเป็น 4.3% ของรายได้จากการขายของบริษัทฯ
บริษัทฯซื้อวัตถุดิบ 150.5 ล้านบาท คิดเป็น 10.3% ของวัตถุดิบและวัสดุสิ้นเปลืองใช้ไปของบริษัทฯ
และบริษัทฯจ่ายค่าบริการทางเทคนิค 74.3 ล้านบาท เ ประกอบด้วยอัตรา 2%
ของรายได้จากการขายผลิตภัณฑ์พลาสติกและอัตรา 3%ของรายได้จากการขายผลิตภัณฑ์แมกนีเซียม)

2. ลักษณะการประกอบธุรกิจ

บริษัทฯมีรายได้จากการประกอบธุรกิจหลัก 3 กลุ่ม ดังนี้

1.  ชิ้นส่วนพลาสติก

2.  ชิ้นส่วนแมกนีเซียมสำหรับกล้องถ่ายรูป

3.  แม่พิมพ์

รายได้จำแนกตามส่วนงานผลิตและจำหน่าย (หน่วย : ล้านบาท)

  ----------------------------- ------------- --------- ------------ --------
  รายได้จากการขาย                ปี 2561        สัดส่วน     ปี 2560       สัดส่วน

  ชิ้นส่วนพลาสติก                   2,010         61%       1,959        67%

  ชิ้นส่วนแมกนีเซียมสำหรับกล้องถ่ายรูป   1,137         35%       832          28%

  แม่พิมพ์                         128           4%        155          5%

  รวมทั้งสิ้น                       3,275         100%      2,946        100%
  ----------------------------- ------------- --------- ------------ --------

ปี 2561 สัดส่วนชิ้นส่วนพลาสติก แยกเป็น เครื่องใช้สำนักงาน 29% เครื่องใช้ไฟฟ้าภายในบ้าน 4%
และ ยานยนต์ 67%

2.1 ลักษณะผลิตภัณฑ์

1.  ชิ้นส่วนพลาสติก แบ่งออกเป็น 3 ประเภท

1.  ชิ้นส่วนพลาสติกสำหรับเครื่องใช้ไฟฟ้า และอิเล็กทรอนิกส์

2.  ชิ้นส่วนพลาสติกสำหรับเครื่องใช้ในสำนักงาน (Office Automation)
    และเครื่องใช้ไฟฟ้าภายในบ้าน (Home Appliances)

  3. ชิ้นส่วนพลาสติกสำหรับรถยนต์(Automobile) รถกระบะ (Pick Up) และจักรยานยนต์
  (Motorcycle)

2.  ชิ้นส่วนแมกนีเซียมสำหรับกล้องถ่ายรูป (Camera Body Frame)

3.  รับจ้างผลิต/ซ่อม และปรับปรุงแม่พิมพ์ (Molding Services)

บริษัทฯกำหนดนโยบายคุณภาพสำหรับปี 2562 การประเมินผลด้านคุณภาพจากลูกค้าต้องได้เกรดเอ
และ บริษัทฯต้องจัดส่งสินค้าให้ได้ตามแผน 100% ดังนั้น
บริษัทฯมุ่งหมายที่จะให้ส่งมอบคุณภาพของสินค้าและบริการให้ลูกค้าได้รับความพึงพอใจด้วยความประทับใจ
และลูกค้าเกิดความเชื่อมั่นว่า
ผลิตภัณฑ์จากกระบวนการผลิตเป็นไปตามมาตรฐานการผลิตเดียวกันกับมาตรฐานกรผลิตที่ญี่ปุ่น

ในปี 2561 ที่ผ่านมา
บริษัทฯได้เริ่มใช้พลังงานไฟฟ้าทดแทนส่วนหนึ่งที่ผลิตจากแผงโซล่าร์เซลล์ที่ติดตั้งบนหลังคาโรงงานที่ปทุมธานี
มูลค่าการลงทุนทั้งสิ้น 126.9 ล้านบาท การลงทุนนี้
บริษัทฯได้รับการส่งเสริมการลงทุนจากบีโอไอสิทธิและประโยชน์ที่บริษัทฯได้รับคือ
ได้รับยกเว้นภาษีเงินได้นิติบุคคลเป็นระยะเวลา 3 ปี เป็นสัดส่วนร้อยละ 50
ของมูลค่าเงินลงทุนติดตั้งโซล่าร์เซล ทั้งนี้
บริษัทฯได้รับยกเว้นภาษีเงินได้นิติบุคคลสำหรับกำไรสุทธิที่คำนวณจากรายได้ของผลิตภัณฑ์พลาสติกที่ผลิตจากโรงงานปทุมธานีเท่านั้น
เป็นระยะเวลา 3 ปีนับจากวันที่มีรายได้ภายหลังได้รับบัตรส่งเสริม gเมื่อวันที่ 20 กรกฎาคม 2561
โดยให้เป็นไปตามบัตรส่งเสริมการลงทุน เลขที่ 61-0853-1-04-1-0
ภายใต้ประกาศคณะกรรมการส่งเสริมการลงทุนที่ 9/2560 เรื่อง
มาตรการส่งเสริมการลงทุนเพื่อปรับปรุงประสิทธิภาพการผลิต ข้อ 2
มาตรการส่งเสริมการลงทุนเพื่อการประหยัดพลังงาน การใช้พลังงานทดแทน
หรือการลดผลกระทบต่อสิ่งแวดล้อม

2.2 การตลาดและการแข่งขัน

การตลาดและกลุ่มลูกค้า

กรณีงานผลิตชิ้นส่วนพลาสติก ลูกค้าที่สำคัญ เช่น ฮอนด้า ไพโอเนียร์ โอกิ ริโก้ แคนนอน
และไอโฟน เป็นต้น ซึ่งเป็นลูกค้าในกลุ่มดังกล่าวครอบคลุมสัดส่วนกว่า
50%ของรายได้จาการขายชิ้นส่วนพลาสติก ในปี 2561
สัดส่วนรายได้จากการขายในประเทศประมาณ 1,970 ล้านบาท คิดเป็น
98%ของรายได้จากการขายชิ้นส่วนพลาสติก รายได้จากการขายต่างประเทศประมาณ 47 ล้านบาท
คิดเป็น 2% ของรายได้จากการขายชิ้นส่วนพลาสติก

กรณีงานผลิตชิ้นส่วนแมกนีเซียม
กลุ่มลูกค้าหลักเป็นผู้ผลิตกล้องถ่ายรูปแบรนด์ที่มีชื่อเสียงในตลาดกล้องถ่ายรูป เช่น โซนี่ ฟูจิ
แคนนอนและโอลิมปัส เป็นต้น ในปี 2561 สัดส่วนรายได้จากการขายในประเทศประมาณ 743
ล้านบาท คิดเป็น 65%ของรายได้จากการขายชิ้นส่วนแมกนีเซียม
รายได้จากการขายต่างประเทศประมาณ 394 ล้านบาท คิดเป็น 35%
ของรายได้จากการขายชิ้นส่วนแมกนีเซียม

บริษัท มิตซูวา อิเล็กทริค อินดัสตรี้ จำกัด (บริษัทฯ)ตั้งอยู่ในประเทศญี่ปุ่น
มีหน้าที่และรับผิดชอบในด้านการตลาดชิ้นส่วนแมกนีเซียม
โดยเป็นผู้ส่งออเดอร์งานให้โรงงานแมกนีเซียมที่โคราช
ซึ่งมีหน้าที่และรับผิดชอบในด้านการผลิตขายและจัดส่งสินค้าไปยังลูกค้าทั้งในและต่างประเทศตามรายละเอียดข้อมูลขายที่ได้รับจากบริษัทแม่
ข้อตกลงซื้อขายและ

เงื่อนไขทางธุรกิจระหว่างบริษัทแม่และลูกค้าจะเกิดขึ้นและสำเร็จที่ญี่ปุ่น
และถ่ายทอดออเดอร์งานมาที่โรงงานแมกนีเซียมที่โคราชเพื่อเตรียมงานตามขั้นตอนผลิตต่อไป

กรณีงานแม่พิมพ์ กลุ่มลูกค้าที่สำคัญ เช่น ไพโอเนียร์ ไอโฟน โอกิ และแคนนอน เป็นต้น ในปี 2561
สัดส่วนรายได้จากการผลิตและขายแม่พิมพ์ในประเทศประมาณ 115 ล้านบาท คิดเป็น
90%ของรายได้จากการผลิตและขายแม่พิมพ์ รายได้จากการผลิตและขายแม่พิมพ์ต่างประเทศประมาณ
13 ล้านบาท คิดเป็น 10% ของรายได้จากการผลิตและtขายแม่พิมพ์

ปี 2561 สถานการณ์กล้องถ่ายรูปในประเทศไทย กล้องประเภท mirrorless ไร้กระจก
ครองตลาดมากที่สุดด้วยสัดส่วนประมาณ 60% รองลงมา กล้องประเภท DSLR ( Digital
Single Lens Reflex)  กล้องสะท้อนภาพเลนส์เดี่ยวด้วยระบบดิจิตอล  สัดส่วนประมาณ 30%
และกล้อง compact กล้องดิจิทัลขนาดเล็กพกพาสะดวก มีสัดส่วนประมาณ 10%

การจัดจำหน่ายและช่องทางการจัดจำหน่าย

บริษัทฯจัดจำหน่ายทั้งในประเทศและต่างประเทศ แต่สัดส่วนใหญ่จะเป็นลูกค้าในประเทศ
ลูกค้าเป็นบริษัทญี่ปุ่นที่ลงทุนฐานการผลิตในไทยและผลิตสินค้าในกลุ่มอุตสาหกรรมยานยนต์
เครื่องใช้ไฟฟ้า เครื่องใช้สำนักงาน
และกล้องถ่ายรูปและสินค้าดังกล่าวติดแบรนด์ญี่ปุ่นที่มีชื่อเสียงและรู้จักกันอย่างแพร่หลายทั่วโลก

2.3 การจัดหาวัตถุดิบ

การผลิตชิ้นส่วนพลาสติก บริษัทฯมีโรงงานจำนวน 9 โรงที่ปทุมธานีและจำนวน 1 โรงที่สาขาโคราช
จังหวัดนครราชสีมา
บริษัทฯสั่งซื้อวัตถุดิบจากแหล่งผลิตและจำหน่ายภายในประเทศจำนวนหลายสิบราย เช่น
ผู้ผลิตเม็ดพลาสติกในกลุ่ม ปตท เป็นต้น
เนื่องจากความต้องการใช้วัตถุดิบเม็ดพลาสติกหลากหลายชนิดขึ้นอยู่กับลูกค้ากำหนดคุณลักษณะและคุณสมบัติของชิ้นงานที่แตกต่างกัน
เช่น เนื้อแข็งหรืออ่อน แตกหักหรือบิดงอได้ ทนความร้อนได้สูง ชนิด

วัตถุดิบที่ใช้ผลิตชิ้นส่วนพลาสติก เช่น ABS, P/C ABS , PET, PMMA และ PS เป็นต้น
แหล่งจำหน่ายวัตถุดิบแบ่งโดยทั่วไป คือ
กรณีลูกค้าจัดหาวัตถุดิบให้บริษัทฯและกรณีบริษัทฯจัดหาวัตถุดิบเองตามความเหมาะสม

ชิ้นส่วนพลาสติกที่ผลิตออกมาไม่ได้มาตรฐานที่ลูกค้ากำหนดและไม่สามารถนำไปซ่อมแซมแก้ไขได้
จะถูกนำไปทำลายเป็นเศษซากและจำหน่ายออกไป

การผลิตชิ้นส่วนแมกนีเซียมสำหรับกล้องถ่ายรูป โรงงานผลิตชิ้นส่วนแมกนีเซียมสาขาโคราช
จำนวนหนึ่งโรง ตั้งอยู่ในจังหวัดนครราชสีมา
อยู่ในอาณาบริเวณเดียวกันกับโรงงานผลิตชิ้นส่วนพลาสติก สาขาโคราช
การพิจารณาเลือกผู้ขายวัตถุดิบขึ้นอยู่กับเงื่อนไขการเสนอราคาที่เหมาะสมและคุณภาพของเม็ดแมกนีเซียม
ปัจจุบัน บริษัทฯจัดซื้อเม็ดแมกนีเซียมจากผู้ขายในญี่ปุ่น ซึ่งจัดซื้อจากแหล่งผลิตแมกนีเซียมในจีน
เนื่องจากผู้ผลิตและขายเม็ดแมกนีเซียมในประเทศไม่ได้คุณภาพและวัตถุดิบตามมาตรฐานที่กำหนด

การทำลายชิ้นส่วนแมกนีเซียมที่ผลิตออกมาแล้วไม่ได้มาตรฐานที่ลูกค้ากำหนดและไม่สามารถนำไปซ่อมแซมแก้ไขได้
บริษัทฯจำเป็นต้องดำเนินการภายใต้การควบคุมความปลอดภัยอย่างใกล้ชิดโดยผู้ชำนาญการ
เนื่องจากชิ้นส่วนแมกซีเนียมมีคุณสมบัติติดไฟง่าย
และต้องดำเนินการให้เป็นไปตามกฎหมายที่เกี่ยวข้อง เช่น
กฎกระทรวงกำหนดมาตรฐานในการบริหารและจัดการด้านความปลอดภัย
อาชีวอนามัยและสภาพแวดล้อมในการทำงาน พ.ศ. 2549 และพระราชบัญญัติความปลอดภัย
อาชีวอนามัยและสภาพแวดล้อมในการทำงานพ.ศ. 2554
เพื่อเป็นการคุ้มครองแรงงานลูกจ้างพนักงานในกิจการให้ได้รับสวัสดิภาพและความปลอดภัยในการทำงาน

3. ปัจจัยความเสี่ยง

3.1 การประกอบธุรกิจ

สินค้าคงเหลือ

บริษัทฯรับจ้างผลิตและจำหน่ายชิ้นส่วนแมกนีเซียมสำหรับกล้องถ่ายรูปที่โรงงานสาขาโคราชในจังหวัดนครราชสีมา
ในปี 2561 ยอดขาย 1,137 ล้านบาท คิดเป็นร้อยละ 35 ของรายได้จากการขายทั้งหมด

บริษัทฯจำเป็นต้องได้งานผลิตชิ้นส่วนแมกนีเซียมสำหรับกล้องถ่ายรูปรุ่นใหม่อย่างต่อเนื่องทุกปี
จึงจะทำให้ยอด

ขายชิ้นส่วนแมกนีเซียมเติบโตขึ้นได้
และในกระบวนการผลิตชิ้นส่วนแมกนีเซียมสำหรับกล้องถ่ายรูปรุ่นใหม่ มีความยากและซับซ้อน
อาจเป็นเหตุให้การผลิตชิ้นส่วนแมกนีเซียมเกิดของเสียชำรุดในระหว่างการผลิตได้มากกว่างานผลิตชิ้นส่วนพลาสติก
ทำให้ทางโรงงานได้เผื่อจำนวนผลิตมากกว่าที่ลูกค้าสั่งผลิตไว้ เพื่อให้ได้งานดีทันส่งลูกค้า

อีกทั้งบางกรณี
อาจจะเผชิญกับเหตุการณ์ที่ลูกค้าชะลอออเดอร์ตามที่ทำประมาณการให้บริษัทฯและโรงงานได้ลงทุนจัดเตรียมอุปกรณ์และวัตถุดิบเพื่อรองรับออเดอร์ตามประมาณการไว้แล้ว
ทำให้บริษัทฯได้รับความเสียหายจากเหตุการณ์ดังกล่าวนี้ได้ แต่อย่างไรก็ตาม
ผู้บริหารโรงงานผลิตชิ้นส่วนแมกนีเซียม สาขาโคราช
มีวิธีจัดการชิ้นส่วนที่ชำรุดเสียหายหรือที่มีรอบหมุนสินค้าช้าหรือล้าสมัยแล้วไปใช้ในการผลิตชิ้นส่วนรุ่นอื่นได้

การพึ่งพิงบริษัทแม่

บริษัทฯต้องพึ่งพาการตลาดและเทคโนโลยีการผลิตและอื่นๆตามที่ได้ระบุอยู่ในสัญญาให้บริการทางเทคนิคและการพัฒนา
(Technical Service Agreement) ที่บริษัทฯได้ทำสัญญากับบริษัทแม่ จำนวน 2 ฉบับ
สำหรับผลิตภัณฑ์พลาสติกและผลิตภัณฑ์แมกนีเซียมสำหรับกล้องถ่ายรูป
เพื่อให้ได้รับการสนับสนุนด้านเทคโนโลยีการผลิตที่ก้าวหน้าจากประเทศ

ญี่ปุ่นและความช่วยเหลือทางด้านการตลาดด้วย
โดยที่สัญญาฉบับที่หนึ่งเป็นสัญญาให้บริการทางเทคนิคและการพัฒนาของผลิตภัณฑ์พลาสติก
โดยกำหนดค่าธรรมเนียมการให้บริการทางด้านเทคนิคและการพัฒนาที่บริษัทฯต้องจ่ายบริษัทแม่ในอัตราร้อยละ
2 ของยอดขายผลิตภัณฑ์พลาสติก
และฉบับที่สองเป็นสัญญาให้บริการทางเทคนิคและการพัฒนาของผลิตภัณฑ์แมกนีเซียมสำหรับกล้องถ่ายรูปโดยกำหนดค่าธรรมเนียมการให้บริการทางด้านเทคนิคและการพัฒนาที่บริษัทฯต้องจ่ายบริษัทแม่ในอัตราร้อยละ
3 ของยอดขายผลิตภัณฑ์แมกนีเซียมสำหรับกล้องถ่ายรูป ซึ่งในปีบัญชี 2561
บริษัทฯได้จ่ายชำระค่าธรรมเนียมการให้บริการทางเทคนิครวมทั้งสิ้น 74.3 ล้านบาท

3.2 การเงิน

กำไรหรือขาดทุนจากอัตราแลกเปลี่ยน

ในปี 2561 บริษัทฯทำธุรกรรมกับบริษัทแม่ ได้แก่ ขายสินค้า 141.1 ล้านบาท ซื้อวัตถุดิบ 150.5
ล้านบาท ค่าบริการทางเทคนิค 74.3 ล้านบาท ธุรกรรมเหล่านี้อยู่ในรูปสกุลเงินตราต่างประเทศ
อาจเป็นสกุลเงินเยนหรือดอลล่าร์สหรัฐ บริษัทฯไม่ได้ทำสัญญาซื้อขายอัตราแลกเปลี่ยนล่วงหน้า
เพื่อป้องกันความเสี่ยงด้านอัตราแลกเปลี่ยน

ฝ่ายบริหารประเมินว่า รายการธุรกรรมต่างประเทศส่วนใหญ่เป็นสกุลเงินเยน
มีความเสี่ยงต่อความผันผวนของอัตราแลกเปลี่ยนน้อย
จึงไม่ได้พิจารณาเครื่องมือในการบริหารความเสี่ยงจากอัตราแลกเปลี่ยน ( forward contract
)

3.3 การผลิต

ราคาวัตถุดิบ

บริษัทฯดำเนินธุรกิจรับจ้างผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
วัตถุดิบเม็ดพลาสติกมาจากแหล่งในประเทศและต่างประเทศและวัตถุดิบเม็ดแมกนีเซียมมาจากญี่ปุ่น
วัตถุดิบทั้งสองเป็นวัตถุดิบหลักสำคัญในกระบวนการผลิต

แม้ว่าบริษัทฯได้รับผลกระทบจากราคาเม็ดพลาสติกเนื่องจากความผันผวนของราคาน้ำมันดิบในตลาดโลก
แต่บริษัทฯมีข้อตกลงกับลูกค้าบริษัทฯในการปรับราคาขายชิ้นส่วนขึ้นได้
กรณีที่ราคาเม็ดพลาสติกปรับตัวขึ้น ในทางกลับกัน หากราคาเม็ดพลาสติกปรับตัวลง
บริษัทฯสามารถปรับราคาขายลดลงให้กับลูกค้าได้
โดยผู้ขายเม็ดพลาสติกจะแจ้งราคาให้บริษัทฯทราบทุกสามเดือนหรือหกเดือนตามแต่กรณี
ส่วนกรณีของวัตถุดิบเม็ดแมกนีเซียม ความผันผวนของราคาไม่มากเช่นกรณีวัตถุดิบเม็ดพลาสติก
หากราคาวัถุดิบเม็ดแมกนีเซียมปรับตัวขึ้นและส่งผลกระทบต่อราคาขายชิ้นส่วนอย่างมีนัยสำคัญ
บริษัทฯสามารถเจรจาต่อรองกับลูกค้าได้ทุกราย

3.4 ผู้ถือหุ้น

ผู้ถือหุ้นรายใหญ่ของบริษัทฯ

บริษัท มิตซูวา อิเล็กทริค อินดัสตรี จำกัด เป็นบริษัทแม่ ถือหุ้นอยู่ในบริษัทฯร้อยละ 59.25
ของจำนวนหุ้นที่จำหน่ายและชำระเต็มมูลค่าแล้ว โดยที่กลุ่มยามาด้าถือหุ้นในบริษัทแม่ร้อยละ 45.9
และถือหุ้นทางตรงในบริษัทฯร้อยละ 11.6 ของจำนวนหุ้นที่จำหน่ายและชำระเต็มมูลค่าแล้ว
เมื่อพิจารณากลุ่มยามาด้าถือหุ้นทางอ้อมผ่านบริษัทแม่ คิดเป็นร้อยละ 27.2
ของจำนวนหุ้นที่จำหน่ายและชำระเต็มมูลค่าแล้วของบริษัทฯ
และการถือหุ้นของกลุ่มยามาด้าทางตรงคิดเป็นร้อยละ11.6 ในบริษัทฯแล้ว
รวมสัดส่วนที่กลุ่มยามาด้าถือหุ้นทางตรงและทางอ้อมในบริษัทฯ รวมเป็นร้อยละ 38.8
ทำให้กลุ่มยามาด้าเป็นผู้ถือหุ้นใหญ่ในบริษัทฯซึ่งอาจควบคุมคะแนนเสียงการลงมติในที่ประชุมผู้ถือหุ้นได้บางกรณี
ยกเว้นเรื่องกฎหมายหรือข้อบังคับบริษัทฯที่กำหนดต้องให้ได้รับเสียง 3 ใน 4
ของจำนวนคะแนนเสียงทั้งหมดของผู้ถือหุ้นในที่ประชุมผู้

ถือหุ้นซึ่งมาประชุมและมีสิทธิออกเสียงลงคะแนน ดังนั้น
ผู้ถือหุ้นรายอื่นอาจไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นใหญ่เสนอได้

4. ทรัพย์สินที่ใช้ในการประกอบธุรกิจ

4.1 ทรัพย์สินที่สำคัญที่ใช้ประกอบธุรกิจหลัก มูลค่า ณ วันที่ 31 มีนาคม 2562 เป็นดังนี้

+-------------------------+-----------------+-------+-----------------+
| ประเภท / ลักษณะทรัพย์สิน    | ลักษณะกรรมสิทธิ    | มูลค่าต | ภาระผูกพัน        |
|                         |                 | ามบัญชี |                 |
|                         |                 |       |                 |
|                         |                 | (ล้า   |                 |
|                         |                 | นบาท) |                 |
+-------------------------+-----------------+-------+-----------------+
| ที่ดิน และส่วนปรับปรุงที่ดิน     | บริษัทฯเ          | 165.5 | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| อาคารและส่วนปรับปรุงอาคาร  | บริษัทฯเ          | 503.8 | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
| ส่วนที่อยู่ระหว่างก่อสร้าง      |                 | 113.6 |                 |
+-------------------------+-----------------+-------+-----------------+
| เครื่องจักรเครื่องมือและอุปกรณ์ | บริษัทฯเป็น        | 743.2 | ไม่ติดภาร         |
|                         | เจ้าของกรรมสิทธิ์เค |       | ะค้ำประกันตามเงื่อน |
| ส่วนอยู่ระหว่างติดตั้ง         | รื่องจักรและอุปกรณ์บ | 184.8 | ไขสัญญาเช่าการเงิน |
|                         | างส่วนบริษัทฯได้มาต |       | ซึ่งบริษัทฯมีสิทธิเลือก |
|                         | ามสัญญาเช่าการเงิน |       | ที่จะซื้อทรัพย์สินนั้นเม |
|                         |                 |       | ื่อสิ้นสุดตามสัญญาเช่า |
|                         |                 |       | โดยที่บริษัทฯจะต้องป |
|                         |                 |       | ฏิบัติตามเงื่อนไขและ |
|                         |                 |       | ข้อจำกัดต่างๆที่กำหน |
|                         |                 |       | ดไว้ในสัญญาดังกล่าว |
+-------------------------+-----------------+-------+-----------------+
| เครื่องตกแ                | บริษัทฯเ          | 14.4  | ไม่ติดภาระผูกพัน    |
| ต่งติดตั้งและเครื่องใช้สำนักงาน | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| ยานพาหนะ                | บริษัทฯเ          | 20.0  | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+

ที่ดินของบริษัทฯอยู่ในอำเภอเมือง จังหวัดปทุมธานี เนื้อที่ประมาณ 37.3 ไร่
ซึ่งเป็นที่ตั้งของโรงงาน ผลิตชิ้นส่วนพลาสติก และที่ดินที่อยู่ในอำเภอโชคชัย จังหวัดนครราชสีมา
เนื้อที่ประมาณ 21.6 ไร่
ซึ่งเป็นที่ตั้งของโรงงานผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป ในระหว่างปี
2561 บริษัทฯได้ซื้อที่ดินเนื้อที่ 70 ไร่ ในเขตอุตสาหกรรม

นวนคร จังหวัดนครราชสีมา
เพื่อเนื้อที่ส่วนหนึ่งใช้ในการก่อสร้างโรงงานผลิตภัณฑ์แมกนีเซียมจำนวนสองโรง
ขณะนี้อยู่ในระหว่างก่อสร้าง คาดว่า จะแล้วเสร็จประมาณเดือนตุลาคม-พฤศจิกายน 2562

อาคารและโรงงานที่ปทุมธานี ประกอบด้วย อาคารสำนักงาน โรงงานผลิต
พ่นสีและประกอบชิ้นส่วนพลาสติก รวม 9 โรงและพื้นที่คลังเก็บสินค้า
สำหรับอาคารและโรงงานที่นครราชสีมา ประกอบด้วย อาคารสำนักงาน
โรงงานผลิตชิ้นส่วนพลาสติกจำนวนหนึ่งโรง
ขนาดกำลังการผลิตและพื้นที่คลังสินค้าน้อยกว่าที่โรงงานปทุมธานี และในพื้นที่ละแวกข้างเคียง
เป็นอาคารสำนักงานและโรงงานผลิต
พ่นสีและประกอบชิ้นส่วนแมกนีเซียมสำหรับกล้องถ่ายรูปและพื้นที่คลังเก็บสินค้า

เครื่องจักร เครื่องมือและอุปกรณ์ ได้แก่ เครื่องฉีดชิ้นส่วนพลาสติก
เครื่องฉีดชิ้นส่วนแมกนีเซียมสำหรับกล้องถ่ายรูป และอุปกรณ์เครื่องมืออื่นที่ใช้ในกระบวนการผลิต
เช่น เครื่อง machining และ JIG เป็นต้น

ปี 2561
บริษัทฯเริ่มดำเนินการผลิตไฟฟ้าจากแผงโซล่าร์เซลที่ติดตั้งบนหลังคาอาคารโรงงานและสำนักงาน
ซึ่งมูลค่าการลงทุนในการติดตั้งแผงโซล่าร์เซลครั้งนี้ 126.9 ล้านบาท

เมื่อวันที่ 20 กรกฎาคม 2561
บริษัทฯได้รับสิทธิพิเศษทางภาษีจากคณะกรรมการส่งเสริมการลงทุนสำหรับการใช้พลังงานไฟฟ้าจากโซล่าร์เซลตามบัตรส่งเสริมการลงทุนเลขที่
61-0853-1-04-1-0 ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
3 ปีนับแต่วันที่ได้รับบัตรส่งเสริม และได้รับลดหย่อนภาษีเงินได้นิติบุคคลไม่เกินร้อยละ 50
ของมูลค่าเงินลงทุนติดตั้งโซล่าร์เซล

5. ข้อพิพาททางกฎหมาย

-บริษัทไม่มีข้อพิพาททางกฎหมาย-

6. ข้อมูลทั่วไปของบริษัทและข้อมูลสำคัญอื่น

ชื่อบริษัท : บริษัท ไทยมิตซูวา จำกัด (มหาชน) (Thai Mitsuwa Public Company
Limited)

ชื่อย่อ : TMW

เลขทะเบียนบริษัท : 0107546000032

ที่ตั้ง : สำนักงานใหญ่ ปทุมธานี

เลขที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000

: สาขานครราชสีมา

เลขที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

ประกอบธุรกิจ : รับจ้างผลิต พ่นสีและประกอบผลิตภัณฑ์ชิ้นส่วนพลาสติกที่โรงงานปทุมธานีและที่
โรงงงานสาขาโคราช นครราชสีมา ลูกค้าบริษัทเป็นผู้ผลิตเครื่องใช้ไฟฟ้าและเครื่องใช้
อิเล็กทรอนิกส์ ประเภทออดิวิชชวล; เครื่องใช้ในสำนักงานและเครื่องใช้ไฟฟ้า ภายใน บ้าน;
รถยนต์ รถกระบะและรถจักรยานยนต์

รับจ้างผลิตซ่อมปรับปรุงและจำหน่ายแม่พิมพ์

รับจ้างผลิตพ่นสีและประกอบผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป
ที่โรงงานสาขาโคราช นครราชสีมา

Web Site : http://www.thaimitsuwa.com

โทรศัพท์ (02) 581-5558-60, (02) 581-2157-61

โทรสาร : (02) 581-6160, 02-581-3796

ทุนจดทะเบียน : 199.50 ล้านบาท

ประกอบด้วย หุ้นสามัญ 39.90 ล้านหุ้น มูลค่าหุ้นละ 5 บาท

ทุนที่ออกและชำระเต็มมูลค่า : 199.50 ล้านบาท เป็น หุ้นสามัญ 39.90 ล้านหุ้น มูลค่าหุ้นละ 5
บาท

บุคคลอ้างอิงอื่นๆ

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

93 อาคารตลาดหลักทรัพย์แห่งประเทศไทย,ถนนรัชดาภิเษก แขวงดินแดง

เขตดินแดง กรุงเทพมหานคร 10400

โทรศัพท์: 02-009-9000

โทรสาร ; 02-009-9001

(ข) ผู้สอบบัญชี : 1. นางสาวศิริวรรณ สุรเทพินทร์ ผู้สอบบัญชีรับอนุญาตเลขทะเบียน 4604

2. นายวิชาติ โลเกศกระวี ผู้สอบบัญชีรับอนุญาต เลขทะเบียน 4451

3. นางสาวกมลทิพย์ เลิศวิทย์วรเทพ ผู้สอบบัญชีรับอนุญาต เลขทะเบียน 4377

บริษัท สำนักงาน อีวาย จำกัด

ชั้น 33 อาคารเลครัชดา 193/136-137 ถนนรัชดาภิเษก

เขตคลองเตย กรุงเทพฯ 10110

โทรศัพท์: (02) 264-9090, 264 -0777

โทรสาร: (02) 264-0789

(ค) ที่ปรึกษาทางกฎหมาย : บริษัท กฎหมายปาระมี จำกัด

511/4 ถนนประชาอุทิศ 117/1

แขวงทุ่งครุ เขตทุ่งครุ กรุงเทพฯ 10140

โทรศัพท์: 02-815-9522-3

โทรสาร : 02-815-9523